אירוויזיון 2005

שמאל|ממוזער|250px|מנחי אירוויזיון 2005
**אירוויזיון 2005** היה האירוויזיון ה-50. הוא נערך ב-21 במאי 2005 בעיר קייב, בירת אוקראינה, לאחר ניצחונה בשנה שעברה עם השיר Wild Dances בביצוע הזמרת האוקראינית רוסלנה. 

חצי הגמר נערך ביום חמישי, ה-19 במאי 2005 והגמר ביום שבת בתאריך 21 במאי 2005. האולם "Palace of Sport" שבקייב אירח את התחרות עם כ-6000 צופים בקהל. באוקראינה קיוו מאוד שהאירוע יעזור להם בתיירות ובהצטרפות עתידית לאיחוד האירופי.

אל התחרות הצטרפו בולגריה ומולדובה לראשונה. הונגריה חזרה לתחרות לאחר היעדרות של 7 שנים.  לבנון הודיעה כי תשתתף לראשונה ובחרה את הזמרת אלין לח'וד עם השיר "Quand tout s'enfuit". זהו שיר בצרפתית, מכיוון שזו שפה רשמית בלבנון. עם זאת, החוק הלבנוני אוסר שידור תוכן ישראלי, והחוק של איגוד השידור האירופי הוא שכל המדינות המשתתפות חייבות לשדר את כל השירים ולאפשר אליהן הצבעה. לכן, לבסוף, לבנון פרשה מהתחרות.

את התחרות הנחו מנחת הטלוויזיה מריה אפרוסינינה ביחד עם הדי ג'יי פאבלו שילקו. כדי ששמותיהם יהיו קליטים יותר כונתה מריה - "מאשה", ואילו פאבלו - "פאשה" (כינוי זה הוא גם כינוי בתור די ג'יי, "די ג'יי פאשה"). יחד איתם במהלך המשדר, שידרו מהגרין רום מנצחת השנה שעברה, רוסלנה יחד עם צמד האחים המתאגרפים ויטאלי וולדימיר קליצ'קו.

המדינה המנצחת היא יוון עם 230 נקודות בשיר "My Number One" ("מספר אחד שלי"), שבוצע על ידי הזמרת הלנה פפאריזו. פפאריזו ייצגה את יוון גם ארבע שנים קודם לכן, באירוויזיון 2001, כחלק מההרכב Antique, אז הגיעה למקום השלישי. 

למקום השני בתחרות הגיעה מלטה עם 192 נקודות בשיר "Angel" (מלאך), שבוצע על ידי הזמרת קיארה סירקוזה. למרבה האירוניה, גם קיארה השתתפה בעבר והגיעה למקום השלישי, באירוויזיון 1998. 

למקום השלישי הגיעה רומניה ולרביעי ישראל.

"4 הגדולות" (גרמניה, בריטניה, צרפת וספרד), שהבטיחו את מקומן בגמר אוטומטית בשל מעמדן באיגוד השידור האירופי, סיימו כולן בארבעת המקומות האחרונים, מה שיצר ביקורת על רלוונטיות רעיון "4 הגדולות" והכרטיס המובטח לגמר - אם במילא הן אינן משקיעות ומגיעות למקום האחרון.

## המדינות המשתתפות

### משתתפות בחצי הגמר
אנדורה, אוסטריה, בלארוס, בלגיה, בולגריה,  קרואטיה, דנמרק, אסטוניה, פינלנד, הונגריה, איסלנד, אירלנד, ישראל, לטביה, ליטא, מקדוניה, מולדובה, מונקו, הולנד, נורווגיה, פולין, פורטוגל, רומניה, סלובניה, שווייץ

### העפילו אוטומטית לגמר
4 הגדולות + 10 המדינות בצמרת הטבלה של אירוויזיון 2004

אלבניה, בוסניה והרצגובינה, קפריסין, צרפת, גרמניה, יוון, מלטה, רוסיה, סרביה ומונטנגרו, ספרד, שוודיה, טורקיה, אוקראינה, בריטניה

## חצי הגמר

## הגמר
הגמר התקיים ב-21 במאי 2005.

## מדינות שפרשו

## מבצעים חוזרים בתחרות
* קיארה ממלטה - באירוויזיון 1998 הגיעה למקום השלישי.
* סלמה מאיסלנד - באירוויזיון 1999 הגיעה למקום השני.
* הלנה פפאריזו מיוון - באירוויזיון 2001 הופיעה כחלק מהצמד Anitque שהגיעו למקום השלישי.

## מגישי הניקוד
* ***'-[[דודו רושצ'יץ']]
* ***'-רולאנדאס וילקונסיאוס
* ***'-איזבל אנגלינו
* ***'-אן אלגריני
* ***'-ילנה פונומארבה
* ***'-ננסי קולן
* ***'-[[ראגנהילדור סטיינון יונסדוטיר]]
* ***'-ארמלי גייסן
* ***'-[[מריה-ליס אילוס]]
* ***'-רות גומבאו
* ***'-[[דנה רוזמרי סקאלון]]
* ***'-קטרינה צ'אס
* ***'-[[מאצ'יי אורלוס]]
* ***'-ז'וז'ה דמצ'אק
* ***'-[[שריל בייקר]]
* ***'-ואלרי ולה
* ***'-ברטי ברברה
* ***'-אלנה קאמרזאן
* ***'-[[דנה הרמן]]
* ***'-גריי יוהנסן
* ***'-[[אניקה ג'נקל]]
* ***'-מריה אורלובה
* ***'-[[תומאס הרמנס]]
* ***'-ברברה קולאר
* ***'-אלקסיס קוסטאלאס
* ***'-יאנה צ'וריקובה
* ***'-[[ססיל בהלר]]
* ***'-מריה נאומובה
* ****-מארי מרים

## ישראל באירוויזיון 2005
לבחירת השיר שייצג את ישראל באירוויזיון באותה שנה, הודיעה רשות השידור על החזרת קדם האירוויזיון. מנחי קדם-האירוויזיון 2005 היו מורן אטיאס ודידי הררי. במהלך המופע שולבו קטעים בביצוע רוסלנה, זוכת אירוויזיון 2004, אשר הגיעה לארץ לשם כך.

14 שירים הוצגו בפני הקהל בבית. השיר נבחר באמצעות 5 צוותי שיפוט אזוריים - בקריית שמונה, תל אביב, חיפה, ירושלים ובאר שבע, ו-5 נקודות שיפוט מטעם הטלמסר, שהתחלקו על פי קידומות מספרי הטלפון. הזוכה היתה שירי מימון עם 116 נקודות (מתוך 120), והשיר שנבחר היה "השקט שנשאר" שנכתב בידי פיני ארונבייב והולחן בידי פיני יחד עם אייל שחר.

עוד לפני האירוויזיון החליטה שירי מימון לשנות את החלק השני של השיר לאנגלית, וכן את שם השיר, שהפך להיות "Time To Say Goodbye". בחצי הגמר ישראל נכללה בין עשרת העולות כשהגיעה למקום ה-7. בגמר נאבקה ישראל על הניצחון, כשבתחילת חשיפת התוצאות הובילה מדי פעם יחד עם שווייץ, ובין היתר קיבלה 12 נקודות ממונקו. ישראל סיימה במקום 4 בגמר עם 154 נקודות ובכך העפילה אוטומטית לגמר אירוויזיון 2006.

## חלקה של לבנון באירווזיון 2005

**[[לבנון]]**, שמעולם לא נטלה חלק בתחרות, רצתה להשתתף לראשונה בשנה זו, כאשר הזמרת שנבחרה כנציגתה של המדינה הייתה אלין לחוד עם השיר "Quand tout s'enfuit", והייתה אמורה להופיע בחצי-הגמר של התחרות. בתחילה, לבנון הודיעה כי היא נאלצת לפרוש מהתחרות עקב אילוצים כספיים תוך הכחשת הדיווחים התקשורתיים לגבי פרישה עקב בעיות פוליטיות עם ישראל, אך לאחר מכן נחשף כי הסיבה היתה פוליטית.

## קישורים חיצוניים

* 
* היסטוריית ההצבעות של אירוויזיון 2005
* 

## הערות שוליים

*
2005
2005
קטגוריה:2005 במוזיקה
קטגוריה:קייב: תרבות
קטגוריה:אוקראינה: תרבות
קטגוריה:2005 באוקראינה